പ്രിന്സിപ്പലാകാന് അടിപിടി അധ്യാപകനെ എടുത്തുയര്ത്തി നിലത്തടിച്ച് സഹപ്രവര്ത്തകയുടെ ഭര്ത്താവ്വിഡിയോ വൈറല് പട്ന: സ്കൂളില് വിദ്യാര്ഥികള് തമ്മില് നിസ്സാര കാര്യങ്ങളെ ചൊല്ലി അടിപിടി കൂടുന്നത് നമ്മള് കണ്ടിട്ടുണ്ട്. പക്ഷേ, ബിഹാറില് നടന്ന വളരെ വ്യത്യസ്തമായ ഈ തല്ല് സമൂഹ മാധ്യമങ്ങളില് വൈറലാകുകയാണ്. കാരണം, മറ്റൊന്നുമല്ല. ഈ അടിപിടി നടന്നത് പ്രിന്സിപ്പല് സ്ഥാനത്തിന് വേണ്ടിയാണ്.ബിഹാര് തലസ്ഥാനമായ പട്നയില് നിന്ന് 150 കിലോമീറ്റര് അകലെയുള്ള മോത്തിഹാരിയിലെ വിദ്യാഭ്യാസ വകുപ്പിന്റെ ജില്ലാ ഓഫിസിലാണ് ഇൗ അടി നടന്നത്. ശിവ്ശങ്കര് ഗിരി എന്ന അധ്യാപകനും സഹ അധ്യാപിക റിങ്കി കുമാരിയുടെ ഭര്ത്താവുമാണ് പരസ്പരം അടികൂടുന്നത്. ആദാപുര് പ്രൈമറി സ്കൂളിലെ പ്രിന്സിപ്പല് സ്ഥാനത്തിന് വേണ്ടി ശിവ്ശങ്കര് ഗിരിയും റിങ്കി കുമാരിയും തമ്മില് തര്ക്കം നിലനില്ക്കുന്നുണ്ട്. കഴിഞ്ഞ മൂന്ന് മാസമായി ഇരുവരും പ്രിന്സിപ്പല് സ്ഥാനത്തിന് വേണ്ടിയുള്ള വാക് തര്ക്കങ്ങള് തുടരുകയാണ്. ആര്ക്കാണ് പ്രിന്സിപ്പല് ആകാന് കൂടുതല് യോഗ്യത, ആരാണ് സീനിയര് തുടങ്ങിയ വിഷയങ്ങള് ഉന്നയിച്ചാണ് തര്ക്കമെന്ന് വിദ്യാഭ്യാസ ഓഫിസിലെ ഉദ്യോഗസ്ഥര് പറയുന്നു.തുടര്ന്ന് മൂന്ന് ദിവസത്തിനകം ഇരുവരും യോഗ്യതകള് തെളിയിക്കുന്ന രേഖകള് വിദ്യാഭ്യാസ വകുപ്പിന്റെ ജില്ലാ ഓഫിസില് ഹാജരാക്കണമെന്ന് അധികൃതര് ആവശ്യപ്പെട്ടു. ഇരുവരും ഒരേ ദിവസമാണ് രേഖകള് സമര്പ്പിക്കാന് എത്തിയത്. തുടര്ന്ന് ആര് ആദ്യം രേഖകള് സമര്പ്പിക്കും എന്നത് സംബന്ധിച്ച് തര്ക്കം നടക്കുകയും അത് ശിവ്ശങ്കര് ഗിരിയും റിങ്കി കുമാരിയുടെ ഭര്ത്താവും തമ്മിലുള്ള അടിപിടിയില് കലാശിക്കുകയുമായിരുന്നു.റിങ്കി കുമാരിയുടെ ഭര്ത്താവ് ശിവ്ശങ്കറിനെ എടുത്തുയര്ത്തി നിലത്ത് ഇടുന്നതും തലയില് ലോക്ക് ഇട്ട് ഇടിക്കുന്നതും ദൃശ്യങ്ങളില് കാണാം. വിദ്യാഭ്യാസ ഓഫിസിലെ ജീവനക്കാര് ഇരുവരെയും പിടിച്ചുമാറ്റാന് ശ്രമിക്കുന്നുമുണ്ട്. സംഭവത്തെ കുറിച്ച് അന്വേഷണം നടത്തുമെന്ന് ബ്ലോക്ക് എജുക്കേഷന് ഓഫിസര് ഹരി ഓം സിങ് പറഞ്ഞു.